
ਬਜ਼ੁਰਗ ਲੋਕਾਂ ਦੀਆਂ ਮਾਨਸਿਕ ਸਿਹਤ ਮਰੀਜ਼ ਸੇਵਾਵਾਂ 
ਸਾਡੀ ਜਨਤਕ ਸਲਾਹ-ਮਸ਼ਵਰੇ ਦਾ ਸੰਖੇਪ 

ਅਸੀਂ ਜਾਣਨਾ ਚਾਹੁੰਦੇ ਹਾਂ ਕਿ ਕੈਲਡਰਡੇਲ (Calderdale), ਕਿਰਕਲੀਜ਼ (Kirklees) ਅਤੇ ਵੇਕਫੀਲਡ (Wakefield) ਵਿੱਚ ਦਿਮਾਗੀ ਕਮਜੋਰੀ ਅਤੇ ਹੋਰ ਮਾਨਸਿਕ ਸਿਹਤ ਲੋੜਾਂ ਵਾਲੇ ਬਜ਼ੁਰਗ ਲੋਕਾਂ ਲਈ ਮਾਹਰ ਮਰੀਜ਼ ਵਾਰਡ ਬਣਾਉਣ ਦੇ ਸਾਡੇ ਪ੍ਰਸਤਾਵ ਬਾਰੇ ਤੁਸੀਂ ਕੀ ਸੋਚਦੇ ਹੋ।

ਇਹ ਸੰਖੇਪ ਸਾਡੇ ਜਨਤਕ ਸਲਾਹ-ਮਸ਼ਵਰੇ ਬਾਰੇ ਜਾਣਕਾਰੀ ਦਿੰਦਾ ਹੈ। ਅਸੀਂ ਜਾਣਨਾ ਚਾਹੁੰਦੇ ਹਾਂ ਕਿ ਕੈਲਡਰਡੇਲ, ਕਿਰਕਲੀਜ਼ ਅਤੇ ਵੇਕਫੀਲਡ ਵਿੱਚ ਦਿਮਾਗੀ ਕਮਜੋਰੀ ਵਾਲੇ ਬਜ਼ੁਰਗ ਲੋਕਾਂ ਲਈ ਮਾਹਰ ਮਰੀਜ਼ ਵਾਰਡ ਅਤੇ ਕਾਰਜਸ਼ੀਲ ਮਾਨਸਿਕ ਸਿਹਤ ਲੋੜ (ਜਿਵੇਂ ਕਿ ਚਿੰਤਾ, ਉਦਾਸੀਨਤਾ ਜਾਂ ਭੁਲੇਖੇ) ਵਾਲੇ ਲੋਕਾਂ ਲਈ ਸਮਰਪਿਤ ਮਰੀਜ਼ ਵਾਰਡ ਬਣਾਉਣ ਦੇ ਸਾਡੇ ਪ੍ਰਸਤਾਵ ਬਾਰੇ ਤੁਸੀਂ ਕੀ ਸੋਚਦੇ ਹੋ।

ਤੁਹਾਡੇ ਵਿਚਾਰ ਸਾਡੇ ਮਰੀਜ਼ਾਂ, ਪਰਿਵਾਰਾਂ, ਦੇਖਭਾਲ ਕਰਤਾਵਾਂ, ਪਿਆਰਿਆਂ ਅਤੇ ਸਾਡੇ ਅਮਲੇ ਵਾਸਤੇ ਸਹੀ ਫੈਸਲਾ ਲੈਣ ਵਿੱਚ ਸਾਡੀ ਮਦਦ ਕਰਨਗੇ।

ਕੈਲਡਰਡੇਲ, ਕਿਰਕਲੀਜ਼ ਅਤੇ ਵੇਕਫੀਲਡ ਵਿੱਚ ਸਾਡੇ ਬਜ਼ੁਰਗ ਲੋਕਾਂ ਦੀਆਂ ਮਾਨਸਿਕ ਸਿਹਤ ਮਰੀਜ਼ ਸੇਵਾਵਾਂ ਬਾਰੇ

ਦਿਮਾਗੀ ਕਮਜੋਰੀ, ਜਾਂ ਕਾਰਜਸ਼ੀਲ ਮਾਨਸਿਕ ਸਿਹਤ ਦੀ ਲੋੜ (ਜਿਵੇਂ ਕਿ ਚਿੰਤਾ, ਉਦਾਸੀਨਤਾ ਜਾਂ ਭੁਲੇਖੇ) ਨਾਲ ਪੀੜਿਤ ਜ਼ਿਆਦਾਤਰ ਬਜ਼ੁਰਗ ਲੋਕਾਂ ਦੀ ਦੇਖਭਾਲ ਕਈ ਭਾਈਚਾਰਕ ਸੇਵਾਵਾਂ ਦੀ ਸਹਾਇਤਾ ਨਾਲ ਘਰ ਵਿੱਚ ਜਾਂ ਉਹਨਾਂ ਦੇ ਆਮ ਨਿਵਾਸ ਸਥਾਨ 'ਤੇ ਕੀਤੀ ਜਾ ਸਕਦੀ ਹੈ। ਇਸਦਾ ਮਤਲਬ ਹੈ ਕਿ ਸਾਡੀਆਂ ਮਰੀਜ਼ ਸੇਵਾਵਾਂ ਲੋਕਾਂ ਲਈ ਹਨ ਜਦੋਂ:
· ਉਨ੍ਹਾਂ ਦੀ ਮਾਨਸਿਕ ਸਿਹਤ ਬਦਤਰ ਹੋ ਜਾਂਦੀ ਹੈ ਅਤੇ ਵਧੇਰੇ ਸਹਾਇਤਾ ਨਾਲ ਮਦਦ ਮਿਲੇਗੀ,
· ਉਹਨਾਂ ਨੂੰ ਕਈ ਵੱਖ-ਵੱਖ ਸਿਹਤ ਅਤੇ ਦੇਖਭਾਲ ਪੇਸ਼ੇਵਰਾਂ ਤੋਂ ਮਾਹਰ ਸਹਾਇਤਾ ਦੀ ਲੋੜ ਹੁੰਦੀ ਹੈ, ਜਾਂ,
· ਉਨ੍ਹਾਂ ਅਤੇ/ਜਾਂ ਹੋਰ ਲੋਕਾਂ ਲਈ ਖਤਰਾ ਹੈ।

ਇਸ ਸਮੇਂ ਦਿਮਾਗੀ ਕਮਜੋਰੀ ਤੋਂ ਪੀੜਿਤ ਜ਼ਿਆਦਾਤਰ ਬਜ਼ੁਰਗ ਲੋਕਾਂ ਦੀ ਦੇਖਭਾਲ ਉਸੇ ਵਾਰਡ ਵਿੱਚ ਕੀਤੀ ਜਾਂਦੀ ਹੈ ਜਿੱਥੇ ਜਿੰਨ੍ਹਾਂ ਨੂੰ ਕਾਰਜਸ਼ੀਲ ਮਾਨਸਿਕ ਸਿਹਤ ਲੋੜਾਂ ਹੁੰਦੀਆਂ ਹਨ ਦੀ ਕੀਤੀ ਜਾਂਦੀ ਹੈ। ਇਹਨਾਂ ਨੂੰ ਮਿਸ਼ਰਤ ਲੋੜਾਂ ਵਾਲੇ ਵਾਰਡਾਂ ਵਜੋਂ ਜਾਣਿਆ ਜਾਂਦਾ ਹੈ।

ਸਾਡੇ ਕੋਲ ਪੰਜ ਬਜ਼ੁਰਗ ਲੋਕਾਂ ਦੇ ਮਾਨਸਿਕ ਸਿਹਤ ਮਰੀਜ਼ ਵਾਰਡ ਹਨ:
· ਬੀਚਡੇਲ ਵਾਰਡ (Beechdale Ward), ਕੈਲਡਰਡੇਲ ਰੋਯਲ ਹਸਪਤਾਲ (Calderdale Royal Hospital), ਹੈਲੀਫੈਕਸ (Halifax) (16 ਬਿਸਤਰੇ), ਮਿਸ਼ਰਤ ਲੋੜਾਂ ਅਤੇ ਮਿਸ਼ਰਤ ਲਿੰਗ।
· ਪ੍ਰਿਸਟਲੀ ਯੂਨਿਟ (Priestley Unit) ਵਿੱਚ ਦੋ ਵਾਰਡ, ਵਾਰਡ 19, ਡਿਊਸਬਰੀ ਅਤੇ ਜ਼ਿਲ੍ਹਾ ਹਸਪਤਾਲ (Dewsbury and District Hospital) (30 ਬਿਸਤਰੇ; 15 ਪੁਰਸ਼ ਬਿਸਤਰੇ ਅਤੇ 15 ਮਹਿਲਾ ਬਿਸਤਰੇ, ਦੋ ਵੱਖਰੇ ਵਾਰਡਾਂ ਵਜੋਂ), ਮਿਸ਼ਰਤ ਲੋੜਾਂ
· ਕ੍ਰੋਫਟਨ ਵਾਰਡ (Crofton Ward), ਫੀਲਡਹੈਡ ਹਸਪਤਾਲ (Fieldhead Hospital), ਵੇਕਫੀਲਡ (16 ਬਿਸਤਰੇ), ਮਿਸ਼ਰਤ ਲੋੜਾਂ ਅਤੇ ਮਿਸ਼ਰਤ ਲਿੰਗ।
· ਪੋਪਲਰਸ (Poplars), ਹੇਮਸਵਰਥ (Hemsworth), ਵੇਕਫੀਲਡ (ਜਿਸ ਵਿੱਚ 15 ਬਿਸਤਰੇ ਸਨ ਪਰ ਹੁਣ 12 ਹਨ), ਇੱਕ ਦਿਮਾਗੀ ਕਮਜੋਰੀ ਵਾਰਡ, ਮਿਸ਼ਰਤ ਲਿੰਗ।

ਸਲਾਹ-ਮਸ਼ਵਰੇ ਲਈ ਪ੍ਰਸਤਾਵਿਤ ਵਿਕਲਪ
ਅਸੀਂ ਬਹੁਤ ਸਾਰਾ ਕੰਮ ਕੀਤਾ ਹੈ ਅਤੇ ਸਾਡੇ ਕੋਲ ਦੋ ਸੰਭਾਵਿਤ ਵਿਕਲਪ ਹਨ ਜਿੱਥੇ ਮਾਹਰ ਬਜ਼ੁਰਗ ਲੋਕਾਂ ਦੇ ਮਾਨਸਿਕ ਸਿਹਤ ਮਰੀਜ਼ ਵਾਰਡ ਸਥਿਤ ਹੋ ਸਕਦੇ ਹਨ।

ਵਿਕਲਪਾਂ ਵਿੱਚ ਹੇਮਸਵਰਥ, ਵੇਕਫੀਲਡ ਵਿੱਚ ਪੋਪਲਰਸ ਵਾਰਡ ਸ਼ਾਮਲ ਨਹੀਂ ਹੈ, ਕਿਉਂਕਿ ਇਹ ਹੁਣ ਸਾਡੇ ਬਜ਼ੁਰਗ ਲੋਕਾਂ ਦੀਆਂ ਮਾਨਸਿਕ ਸਿਹਤ ਮਰੀਜ਼ ਸੇਵਾਵਾਂ ਪ੍ਰਦਾਨ ਕਰਨ ਲਈ ਢੁਕਵਾਂ ਨਹੀਂ ਹੈ। ਇਕ ਮੁੱਖ ਕਾਰਨ ਇਹ ਹੈ ਕਿ ਇਹ ਮੁੱਖ ਹਸਪਤਾਲ ਦੇ ਨੇੜੇ ਨਹੀਂ ਹੈ, ਇਸ ਲਈ ਲੋੜ ਪੈਣ 'ਤੇ ਸਮੇਂ ਸਿਰ ਮਾਹਰ ਦੇਖਭਾਲ ਜਾਂ ਸਹਾਇਤਾ ਪ੍ਰਾਪਤ ਕਰਨਾ ਮੁਸ਼ਕਲ ਹੈ।

ਦੋ ਵਿਕਲਪ ਹੇਠਾਂ ਦਿੱਤੇ ਗਏ ਹਨ। ਪਹਿਲਾ ਵਿਕਲਪ ਦੋ ਤਰੀਕਿਆਂ ਨਾਲ ਕੀਤਾ ਜਾ ਸਕਦਾ ਹੈ, ਵਿਕਲਪ ਇੱਕ (a) ਅਤੇ ਵਿਕਲਪ ਇੱਕ (b).

ਵਿਕਲਪ ਇੱਕ 

ਵਾਰਡ 19, ਡਿਊਸਬਰੀ ਅਤੇ ਜ਼ਿਲ੍ਹਾ ਹਸਪਤਾਲ ਵਿਖੇ ਇੱਕ ਦਿਮਾਗੀ ਕਮਜੋਰੀ ਸੇਵਾ:
· ਦੋ ਵੱਖਰੇ ਪੁਰਸ਼ ਅਤੇ ਔਰਤ ਵਾਰਡ
· 30 ਬਿਸਤਰੇ

ਵਿਕਲਪ ਇੱਕ ਵਿੱਚ ਸਾਡੇ ਕੋਲ ਕਾਰਜਸ਼ੀਲ ਮਾਨਸਿਕ ਸਿਹਤ ਲੋੜਾਂ ਦੀ ਸੇਵਾ ਦੇ ਦੋ ਤਰੀਕੇ ਹਨ:

ਵਿਕਲਪ 1a:

ਇੱਕ ਕਾਰਜਸ਼ੀਲ ਮਾਨਸਿਕ ਸਿਹਤ ਲੋੜਾਂ ਦੀ ਸੇਵਾ:
· ਕ੍ਰੋਫਟਨ ਵਾਰਡ, ਫੀਲਡਹੈਡ ਹਸਪਤਾਲ, ਵੇਕਫੀਲਡ ਵਿਖੇ ਹੈ। ਦੋ ਵੱਖਰੇ ਪੁਰਸ਼ ਅਤੇ ਔਰਤ ਵਾਰਡ, 26 ਬਿਸਤਰੇ, ਅਤੇ,
· ਬੀਚਡੇਲ ਵਾਰਡ, ਕੈਲਡਰਡੇਲ ਰਾਇਲ ਹਸਪਤਾਲ ਵਿਖੇ ਹੈ। ਇੱਕ ਮਿਸ਼ਰਤ ਲਿੰਗ ਵਾਰਡ, 16 ਬਿਸਤਰੇ।
· ਕਾਰਜਸ਼ੀਲ ਮਾਨਸਿਕ ਸਿਹਤ ਲੋੜਾਂ ਦੀ ਸੇਵਾ ਲਈ ਕੁੱਲ 42 ਬਿਸਤਰੇ ਹੋਣਗੇ।

ਕੁੱਲ ਬਿਸਤਰੇ – 72 
ਸਥਾਪਤ ਕਰਨ ਲਈ ਲਾਗਤ - £8.2m
ਹਰ ਸਾਲ ਚਲਾਉਣ ਲਈ ਲਾਗਤ - £9.1m

ਵਿਕਲਪ 1b:

ਇੱਕ ਕਾਰਜਸ਼ੀਲ ਮਾਨਸਿਕ ਸਿਹਤ ਲੋੜਾਂ ਦੀ ਸੇਵਾ:
· ਕ੍ਰੋਫਟਨ ਵਾਰਡ, ਫੀਲਡਹੈਡ ਹਸਪਤਾਲ, ਵੇਕਫੀਲਡ ਵਿਖੇ ਹੈ। ਇੱਕ ਮਿਸ਼ਰਤ ਲਿੰਗ ਵਾਰਡ, 22 ਬਿਸਤਰੇ, ਅਤੇ,
· ਬੀਚਡੇਲ ਵਾਰਡ, ਕੈਲਡਰਡੇਲ ਰਾਇਲ ਹਸਪਤਾਲ ਵਿਖੇ ਹੈ। ਇੱਕ ਮਿਸ਼ਰਤ ਲਿੰਗ ਵਾਰਡ, 16 ਬਿਸਤਰੇ।
· ਕਾਰਜਸ਼ੀਲ ਮਾਨਸਿਕ ਸਿਹਤ ਲੋੜਾਂ ਦੀ ਸੇਵਾ ਲਈ ਕੁੱਲ 38 ਬਿਸਤਰੇ ਹੋਣਗੇ। 
· ਇਹ ਵਿਕਲਪ 1a ਨਾਲੋਂ 4 ਬਿਸਤਰੇ ਘੱਟ ਹਨ। ਕਾਰਜਸ਼ੀਲ ਮਾਨਸਿਕ ਸਿਹਤ ਲੋੜਾਂ ਲਈ ਸਾਰੇ ਮਿਸ਼ਰਤ ਲਿੰਗ ਵਾਰਡ ਹੋਣਗੇ।

ਕੁੱਲ ਬਿਸਤਰੇ – 68
ਸਥਾਪਤ ਕਰਨ ਲਈ ਲਾਗਤ - £5.5m
ਹਰ ਸਾਲ ਚਲਾਉਣ ਲਈ ਲਾਗਤ - £8.2m

ਵਿਕਲਪ ਦੋ 

ਕ੍ਰੋਫਟਨ ਵਾਰਡ, ਫੀਲਡਹੈਡ ਹਸਪਤਾਲ, ਵੇਕਫੀਲਡ ਵਿਖੇ ਇੱਕ ਦਿਮਾਗੀ ਕਮਜੋਰੀ ਸੇਵਾ:
· ਦੋ ਵੱਖਰੇ ਪੁਰਸ਼ ਅਤੇ ਔਰਤ ਵਾਰਡ
· 26 ਬਿਸਤਰੇ

ਇੱਕ ਕਾਰਜਸ਼ੀਲ ਮਾਨਸਿਕ ਸਿਹਤ ਲੋੜਾਂ ਦੀ ਸੇਵਾ:
· ਵਾਰਡ 19, ਡਿਊਸਬਰੀ ਅਤੇ ਜ਼ਿਲ੍ਹਾ ਹਸਪਤਾਲ ਵਿਖੇ ਹੈ। ਦੋ ਵੱਖਰੇ ਪੁਰਸ਼ ਅਤੇ ਔਰਤ ਵਾਰਡ, 30 ਬਿਸਤਰੇ, ਅਤੇ,
· ਬੀਚਡੇਲ ਵਾਰਡ, ਕੈਲਡਰਡੇਲ ਰੋਯਲ ਹਸਪਤਾਲ ਵਿਖੇ ਹੈ। ਇੱਕ ਮਿਸ਼ਰਤ ਲਿੰਗ ਵਾਰਡ, 16 ਬਿਸਤਰੇ।
· ਕਾਰਜਸ਼ੀਲ ਮਾਨਸਿਕ ਸਿਹਤ ਲੋੜਾਂ ਦੀ ਸੇਵਾ ਲਈ ਕੁੱਲ 46 ਬਿਸਤਰੇ ਹੋਣਗੇ। 

ਕੁੱਲ ਬਿਸਤਰੇ – 72
ਸਥਾਪਤ ਕਰਨ ਲਈ ਲਾਗਤ - £8.2m
ਹਰ ਸਾਲ ਚਲਾਉਣ ਲਈ ਲਾਗਤ - £9.2m

ਤਬਦੀਲੀਆਂ ਸਾਡੇ ਵੱਲੋਂ ਪ੍ਰਦਾਨ ਕੀਤੀ ਜਾਂਦੀ ਦੇਖਭਾਲ ਵਿੱਚ ਸੁਧਾਰ ਕਰਨਗੀਆਂ

ਸਾਡਾ ਪ੍ਰਸਤਾਵ ਅਮਲੇ ਦੀ ਸਥਿਤੀਆਂ, ਉਨ੍ਹਾਂ ਦੁਆਰਾ ਪ੍ਰਦਾਨ ਕੀਤੀ ਜਾਂਦੀ ਦੇਖਭਾਲ ਅਤੇ ਇਲਾਜ ਲਈ ਵਿੱਚ ਸੁਧਾਰ ਕਰੇਗਾ ਅਤੇ ਸਾਡੇ ਮਰੀਜ਼ਾਂ, ਉਨ੍ਹਾਂ ਦੇ ਪਰਿਵਾਰਾਂ, ਦੇਖਭਾਲ ਕਰਤਾਵਾਂ ਅਤੇ ਪਿਆਰਿਆਂ ਲਈ ਸਕਾਰਾਤਮਕ ਬਦਲਾਵ ਲਿਆਵੇਗਾ।

ਮਰੀਜ਼ਾਂ ਨੂੰ ਇੱਕ ਸੁਰੱਖਿਅਤ ਅਤੇ ਸਹਾਇਕ ਵਾਤਾਵਰਣ ਵਿੱਚ ਮਾਹਰ ਦੇਖਭਾਲ ਮਿਲੇਗੀ ਜੋ ਉਨ੍ਹਾਂ ਨੂੰ ਲੋੜੀਂਦੀ ਹੈ। ਇਹ ਇਸ ਲਈ ਹੈ ਕਿਉਂਕਿ:
· ਨੈਦਾਨੀਕ ਦੇਖਭਾਲ ਉਸ ਵਾਰਡ ਦੇ ਮਰੀਜ਼ਾਂ ਦੀਆਂ ਵਿਸ਼ੇਸ਼ ਲੋੜਾਂ ਨੂੰ ਪੂਰਾ ਕਰੇਗੀ। ਇਸ ਵਿੱਚ ਉਚਿਤ ਗਤੀਵਿਧੀਆਂ, ਬਿਹਤਰ ਦੇਖਭਾਲ ਅਤੇ ਨੈਦਾਨੀਕ ਪ੍ਰਵੇਸ਼ ਦੀ ਸਹੀ ਮਾਤਰਾ ਸ਼ਾਮਲ ਹੈ।
· ਮਰੀਜ਼ ਪਹਿਲੀ ਵਾਰ ਆਪਣੀਆਂ ਜ਼ਰੂਰਤਾਂ ਲਈ ਸਹੀ ਜਗ੍ਹਾ 'ਤੇ ਹੋਣਗੇ। ਇਸਦਾ ਮਤਲਬ ਇਹ ਹੈ ਕਿ ਮਰੀਜ਼ਾਂ ਦੇ ਦਾਖਲੇ ਤੋਂ ਲੈ ਕੇ ਛੁੱਟੀ ਤੱਕ ਇੱਕੋ ਵਾਰਡ ਵਿੱਚ ਰਹਿਣ ਦੀ ਸੰਭਾਵਨਾ ਹੈ।
· ਸਾਡੇ ਵਾਰਡਾਂ ਵਿੱਚ ਲੋਕਾਂ ਨੂੰ ਰਹਿਣ ਲਈ ਲੋੜੀਂਦੇ ਸਮੇਂ ਦੀ ਲੰਬਾਈ ਘੱਟ ਹੋਵੇਗੀ। ਮਰੀਜ਼ ਅਮਲੇ ਨਾਲ ਬਿਹਤਰ ਚਿਕਿਤਸਾ ਸੰਬੰਧ ਬਣਾ ਸਕਦੇ ਹਨ ਅਤੇ ਉਨ੍ਹਾਂ ਨੂੰ ਛੁੱਟੀ ਮਿਲਣ ਤੋਂ ਬਾਅਦ ਆਪਣੇ ਭਾਈਚਾਰੇ ਵਿੱਚ ਚੰਗੀ ਤਰ੍ਹਾਂ ਰਹਿਣ ਵਿੱਚ ਮਦਦ ਕਰਨ ਲਈ ਵਧੇਰੇ ਸਮੇਂ ਸਿਰ ਸਹਾਇਤਾ ਅਤੇ ਵਿਸ਼ਵਾਸ ਦਿੱਤਾ ਜਾ ਸਕਦਾ ਹੈ।

ਹਰੇਕ ਮਰੀਜ਼ ਸਮੂਹ ਲਈ ਵਾਤਾਵਰਣ ਬਿਹਤਰ ਅਨੁਕੂਲ ਹੋਵੇਗਾ। ਇਸਦਾ ਮਤਲਬ ਹੈ ਕਿ ਵਾਰਡ:
· ਮਰੀਜ਼ਾਂ ਦੀਆਂ ਵਿਸ਼ੇਸ਼ ਲੋੜਾਂ ਨੂੰ ਬਿਹਤਰ ਢੰਗ ਨਾਲ ਪੂਰਾ ਕਰਨ ਲਈ ਅਨੁਕੂਲ ਡਿਜ਼ਾਈਨ, ਲੇਆਉਟ ਅਤੇ ਮਰੀਜ਼ ਖੇਤਰਾਂ ਨੂੰ ਸੁਰੱਖਿਅਤ ਬਣਾਉਣਗੇ।
· ਚਿਕਿਤਸਕ ਦੇਖਭਾਲ ਵਿੱਚ ਮਦਦ ਕਰਨ ਲਈ ਉੱਚ ਗੁਣਵੱਤਾ, ਵਧੇਰੇ ਉਚਿਤ ਸੁਵਿਧਾਵਾਂ ਦੇ ਨਾਲ ਤੰਦਰੁਸਤੀ ਦਾ ਬਿਹਤਰ ਸਮਰਥਨ ਕਰਣਗੇ।
· ਪੇਸ਼ੇ, ਗਤੀਵਿਧੀ ਅਤੇ ਸਮਾਜਿਕ ਉਤੇਜਨਾ ਦਾ ਸਮਰਥਨ ਕਰਨ ਲਈ ਸਰੀਰਕ ਗਤੀਵਿਧੀ, ਹਲਚਲ ਅਤੇ ਸਹੂਲਤਾਂ ਤੱਕ ਪਹੁੰਚ ਨੂੰ ਉਤਸ਼ਾਹਤ ਕਰਨ ਲਈ ਜਗ੍ਹਾ ਦੇ ਨਾਲ ਸੁਤੰਤਰਤਾ ਨੂੰ ਉਤਸ਼ਾਹਤ ਕਰਣਗੇ।
· ਉੱਨਤ ਨੈਦਾਨੀਕ ਚਿਕਿਤਸਕਾਂ ਅਤੇ ਮਨੋਵਿਗਿਆਨ ਸਹਾਇਕ ਜਿਹੀ ਮਾਹਰ ਭੂਮਿਕਾਵਾਂ ਦੇ ਨਾਲ ਸਹੀ ਹੁਨਰਾਂ ਅਤੇ ਸਿਖਲਾਈ ਵਾਲੇ ਅਮਲੇ ਦੀ ਸਹੀ ਗਿਣਤੀ ਹੋਵੇਗੀ।
ਮਰੀਜ਼ਾਂ ਨੂੰ ਲੋੜੀਂਦੀ ਮਾਹਰ ਦੇਖਭਾਲ ਦੇਣ ਲਈ ਸਾਡੇ ਅਮਲੇ ਨੂੰ ਬਿਹਤਰ ਸਹਾਇਤਾ ਦਿੱਤੀ ਜਾਵੇਗੀ। ਇਸਦਾ ਮਤਲਬ ਹੈ ਕਿ ਸਾਡਾ ਅਮਲਾ:
· ਦੇਖਭਾਲ ਨੂੰ ਬਿਹਤਰ ਬਣਾਉਣ ਲਈ ਆਪਣੇ ਹੁਨਰਾਂ ਦੀ ਬਿਹਤਰ ਵਰਤੋਂ ਕਰ ਸਕਦਾ ਹੈ।
· ਸਿਹਤ ਅਤੇ ਦੇਖਭਾਲ ਟੀਮਾਂ ਦੀ ਇੱਕ ਵਿਸ਼ਾਲ ਸ਼੍ਰੇਣੀ ਤੋਂ ਸਹਾਇਤਾ ਪ੍ਰਾਪਤ ਕਰ ਸਕਦਾ ਹੈ।
· ਦਿਮਾਗੀ ਕਮਜੋਰੀ, ਅਤੇ ਕਾਰਜਸ਼ੀਲ ਮਾਨਸਿਕ ਸਿਹਤ ਦੇ ਸਬੰਧ ਵਿੱਚ ਮਾਹਰ ਸਿਖਲਾਈ ਅਤੇ ਹੁਨਰ ਵਿਕਸਿਤ ਕਰ ਸਕਦਾ ਹੈ।
· ਮਰੀਜ਼ਾਂ ਦੇ ਦੋਵਾਂ ਸਮੂਹਾਂ ਦੀ ਦੇਖਭਾਲ ਕਰਨ ਵਿੱਚ ਵਧੇਰੇ ਸਮਾਂ ਬਿਤਾ ਸਕਦਾ ਹੈ।
· ਆਪਣੇ ਮਰੀਜ਼ਾਂ, ਦੇਖਭਾਲ ਕਰਤਾਵਾਂ ਅਤੇ ਪਰਿਵਾਰਾਂ ਨਾਲ ਬਿਹਤਰ ਚਿਕਿਤਸਾ ਸੰਬੰਧ ਬਣਾ ਸਕਦਾ ਹੈ।

ਯਾਤਰਾ, ਆਵਾਜਾਈ ਅਤੇ ਪਾਰਕਿੰਗ

ਅਸੀਂ ਜਾਣਦੇ ਹਾਂ ਕਿ ਕਿਸੇ ਵੀ ਪ੍ਰਸਤਾਵਿਤ ਤਬਦੀਲੀਆਂ ਦਾ ਯਾਤਰਾ, ਆਵਾਜਾਈ ਅਤੇ ਪਾਰਕਿੰਗ 'ਤੇ ਅਸਰ ਪੈ ਸਕਦਾ ਹੈ।

ਅਸੀਂ ਇਹ ਸਮਝਣਾ ਚਾਹੁੰਦੇ ਹਾਂ ਕਿ ਸਾਡੀਆਂ ਸੇਵਾਵਾਂ ਤੱਕ ਪਹੁੰਚਣ ਅਤੇ ਜਾਣ ਵਾਲੇ ਲੋਕਾਂ 'ਤੇ ਕੀ ਅਸਰ ਪਵੇਗਾ। ਅਸੀਂ ਤੁਹਾਡੇ ਵਿਚਾਰਾਂ ਨੂੰ ਸੁਣਨ ਲਈ ਉਤਸੁਕ ਹਾਂ ਤਾਂ ਜੋ ਅਸੀਂ ਇਸ ਦੇ ਕਿਸੇ ਵੀ ਪ੍ਰਭਾਵਾਂ ਬਾਰੇ ਤੁਹਾਡੀ ਪ੍ਰਤੀਕਿਰਿਆ ਪ੍ਰਾਪਤ ਕਰ ਸਕੀਏ। ਇਹ ਸਾਨੂੰ ਇਸ ਬਾਰੇ ਸੋਚਣ ਵਿੱਚ ਮਦਦ ਕਰੇਗਾ ਕਿ ਅਸੀਂ ਇਹ ਯਕੀਨੀ ਬਣਾਉਣ ਲਈ ਕੀ ਕਰ ਸਕਦੇ ਹਾਂ ਕਿ ਪਰਿਵਾਰਾਂ, ਦੇਖਭਾਲ ਕਰਤਾਵਾਂ ਅਤੇ ਸੈਲਾਨੀਆਂ ਦੀ ਸਹਾਇਤਾ ਕੀਤੀ ਜਾਂਦੀ ਹੈ।

ਅਸੀਂ ਵਾਤਾਵਰਣ 'ਤੇ ਆਪਣੇ ਪ੍ਰਸਤਾਵਿਤ ਵਿਕਲਪਾਂ ਦੇ ਪ੍ਰਭਾਵ ਨੂੰ ਵੇਖਿਆ ਹੈ। ਲੰਬੇ ਸਮੇਂ ਵਿੱਚ ਸਾਨੂੰ ਵਿਸ਼ਵਾਸ ਹੈ ਕਿ ਉਹ ਸਕਾਰਾਤਮਕ ਫਰਕ ਪਾਉਣਗੇ, ਪਰ ਅਸੀਂ ਇਹ ਜਾਣਦੇ ਹਾਂ ਕਿ ਕੁਝ ਪਰਿਵਾਰਾਂ ਅਤੇ ਸੰਭਾਲ ਕਰਤਾਵਾਂ ਨੂੰ ਸਾਡੇ ਵਾਰਡਾਂ ਵਿੱਚ ਹੋਰ ਯਾਤਰਾ ਕਰਨ ਦੀ ਲੋੜ ਪੈ ਸਕਦੀ ਹੈ।

ਹੋਰ ਕਿਵੇਂ ਪਤਾ ਕਰਨਾ ਹੈ

ਸਾਡੀ ਵੈੱਬਸਾਈਟ 'ਤੇ ਜਾਓ – www.southwestyorkshire.nhs.uk/opsconsultation - ਜਿੱਥੇ ਤੁਸੀਂ:
· ਸਾਡੇ ਪੂਰੇ ਸਲਾਹ-ਮਸ਼ਵਰੇ ਦਸਤਾਵੇਜ਼ ਨੂੰ ਪੜ੍ਹ ਸਕਦੇ ਹੋ
· ਵੀਡੀਓ, ਅਤੇ ਕੇਵਲ ਟੈਕਸਟ ਵੈੱਬਪੇਜ ਸਹਿਤ ਹੋਰ ਰੂਪਾਂ ਵਿੱਚ ਸਾਡੀ ਸਲਾਹ-ਮਸ਼ਵਰੇ ਦੀ ਜਾਣਕਾਰੀ ਨੂੰ ਵੇਖ ਸਕਦੇ ਹੋ
· ਪਤਾ ਕਰ ਸਕਦੇ ਹੋ ਕਿ ਤੁਸੀਂ ਕਿਸੇ ਸਮਾਗਮ ਵਿੱਚ ਆ ਸਕਦੇ ਹੋ ਅਤੇ ਸਾਡੇ ਨਾਲ ਗੱਲ ਕਰ ਸਕਦੇ ਹੋ
· ਪਤਾ ਕਰ ਸਕਦੇ ਹੋ ਕਿ ਤੁਸੀਂ ਸਾਡੀ ਸਲਾਹ-ਮਸ਼ਵਰੇ ਬਾਰੇ ਕਿਸੇ ਭਾਈਚਾਰਾ ਸਮੂਹ ਨਾਲ ਕਿਵੇਂ ਗੱਲ ਕਰ ਸਕਦੇ ਹੋ 

ਆਪਣੇ ਵਿਚਾਰ ਕਿਵੇਂ ਦੇਣੇ ਹਨ

ਅਸੀਂ ਲੋਕਾਂ ਨੂੰ ਸਾਡੇ ਸਲਾਹ-ਮਸ਼ਵਰੇ ਦੇ ਸਰਵੇਖਣ ਨੂੰ ਭਰਨ ਲਈ ਕਹਿ ਰਹੇ ਹਾਂ, ਤੁਸੀਂ ਇਹ ਇਸ ਦੁਆਰਾ ਕਰ ਸਕਦੇ ਹੋ:
•	ਸਲਾਹ-ਮਸ਼ਵਰਾ ਸਰਵੇਖਣ ਨੂੰ ਆਨਲਾਈਨ ਭਰਨਾ: www.southwestyorkshire.nhs.uk/opsconsultation 
•	ਸਰਵੇਖਣ ਦੀ ਇੱਕ ਕਾਪੀ ਸਾਡੇ ਫ੍ਰੀਪੋਸਟ ਪਤੇ 'ਤੇ ਪੋਸਟ ਕਰਨਾ (ਤੁਹਾਨੂੰ ਕਿਸੇ ਟਿਕਟ ਦੀ ਲੋੜ ਨਹੀਂ ਹੈ)। ਇਹ ਪਤਾ ਸਾਡੇ ਸਲਾਹ-ਮਸ਼ਵਰੇ ਦੇ ਸਰਵੇਖਣ 'ਤੇ ਛਾਪਿਆ ਗਿਆ ਹੈ।

ਜੇ ਤੁਹਾਨੂੰ ਸਰਵੇਖਣ ਨੂੰ ਪੂਰਾ ਕਰਨ ਲਈ ਕਿਸੇ ਸਹਾਇਤਾ ਜਾਂ ਮਦਦ ਦੀ ਲੋੜ ਹੈ, ਤਾਂ ਸਾਨੂੰ ਸਾਡੇ ਮੁਫ਼ਤ ਫੋਨ ਨੰਬਰ - 0800 587 2108 - 'ਤੇ ਕਾਲ ਕਰੋ ਅਤੇ ਕੋਈ ਤੁਹਾਡੀ ਮਦਦ ਕਰਨ ਲਈ ਸੰਪਰਕ ਵਿੱਚ ਰਹੇਗਾ।

ਸਾਡੇ ਬਾਰੇ
ਇਹ ਸਲਾਹ-ਮਸ਼ਵਰਾ ਸਾਊਥ ਵੈਸਟ ਯਾਰਕਸ਼ਾਇਰ ਭਾਈਵਾਲੀ NHS ਫਾਊਂਡੇਸ਼ਨ ਟਰੱਸਟ (South West Yorkshire Partnership NHS Foundation Trust) (ਸੇਵਾਵਾਂ ਪ੍ਰਦਾਤਾ) ਅਤੇ NHS ਵੈਸਟ ਯਾਰਕਸ਼ਾਇਰ ਏਕੀਕ੍ਰਿਤ ਦੇਖਭਾਲ ਬੋਰਡ (NHS West Yorkshire Integrated Care Board) (ਸੇਵਾ ਕਮਿਸ਼ਨਰ) ਦੁਆਰਾ ਦਿੱਤਾ ਜਾ ਰਿਹਾ ਹੈ।

ਇਸ ਜਾਣਕਾਰੀ ਨੂੰ ਕਿਸੇ ਹੋਰ ਰੂਪ ਵਿੱਚ ਪ੍ਰਾਪਤ ਕਰਨਾ

ਇਹ ਸਲਾਹ-ਮਸ਼ਵਰਾ ਦਸਤਾਵੇਜ਼ ਸਾਡੀ ਵੈੱਬਸਾਈਟ 'ਤੇ ਕੇਵਲ ਇੱਕ ਟੈਕਸਟ ਪੇਜ ਵਜੋਂ ਵੀ ਉਪਲਬਧ ਹੈ: www.southwestyorkshire.nhs.uk/opsconsultation

ਜੇ ਤੁਹਾਨੂੰ ਇਸ ਦਸਤਾਵੇਜ਼ ਦੀ ਕਿਸੇ ਵਿਕਲਪਕ ਰੂਪ ਜਾਂ ਭਾਸ਼ਾ ਵਿੱਚ ਲੋੜ ਹੈ, ਤਾਂ ਕਿਰਪਾ ਕਰਕੇ ਈਮੇਲ ਕਰੋ: opsconsultation@swyt.nhs.uk 
ਇਹਨਾਂ ਨਾਲ ਭਾਈਵਾਲੀ ਵਿੱਚ:
ਸਾਊਥ ਵੈਸਟ ਯਾਰਕਸ਼ਾਇਰ ਭਾਈਵਾਲੀ NHS ਫਾਊਂਡੇਸ਼ਨ ਟਰੱਸਟ
NHS ਵੈਸਟ ਯਾਰਕਸ਼ਾਇਰ ਏਕੀਕ੍ਰਿਤ ਦੇਖਭਾਲ ਬੋਰਡ

